પ્રાંતિજ ખાતે પ્રાંતિજ-તલોદના ધારાસભ્ય મહેન્દ્રસિંહ બારૈયા તથા પ્રાંતિજ તલોદના પ્રમુખોની આગેવાની હેઠળ પ્રાંતિજ તલોદ કોંગ્રેસના કાર્યકરો દ્વારા પ્રાંતિજ ભાંખરીયા બસ સ્ટેન્ડથી રેલી યોજી તાલુકા સેવા સદનખાતે આવેદનપત્ર આપવા જઈ રહ્યા તે દરમિયાન પોલીસ દ્વારા તાલુકા સેવાસદનનો ગેટ બંધ કરી પાંચ જણને અંદર પ્રવેશવાનું કહેતાં કોંગ્રેસ કાર્યકરો અને પોલીસ વચ્ચે ચકમક મચી હતી અને કોંગ્રેસ કાર્યકરો મોટો ગેટ કુદીને અંદર પ્રવેશ કરી આગળ જતાં સેવાસદનમાં દાખલ થતાં હતા તે સમયે કાર્યકરો અને પોલીસ વચ્ચે ઝપાઝપી થતાં તે દરમિયાન મહિલા કોંગ્રેસ કાર્યકર અને બનાસકાંઠા જિલ્લાના કોંગ્રેસના પ્રભારી રેખાબહેન સોલંકીનો હાથ ભાંગી ગયો હતો અને મામલો ઉગ્ર થયો હતો જ્યારે કોંગ્રેસ દ્વારા તાલુકા સેવાસદનને તાળા મારી દેવામાં આવ્યા હતા અને પોલીસ દ્વારા તલોદ કોંગ્રેસના પ્રમુખની અટકાયત કરવા જતા કોંગ્રેસ કાર્યકરો અને પોલીસ વચ્ચે ફરી ઝપાઝપી થઈ જતી જ્યારે મામલો બીચકતા કોંગ્રેસ દ્વારા તાલુકા સેવાસદન ખાતે ધારાસભ્ય સહિત તલોદ પ્રાંતિજના કોંગ્રેસના પ્રમુખો સહિત કાર્યકરો હઠાગ્રહ ઉપર બેસી ગયા હતા.